Blaze7451/Wiki-th-20250601 huggingface dataset:
ฌัก อ็องก์ตีล

ฌัก อ็องก์ตีล (Jacques Anquetil) นักจักรยานชาวฝรั่งเศส เป็นชาวฝรั่งเศสคนแรกที่ชนะการแข่งขันตูร์เดอฟร็องส์ 5 ครั้ง ในปี 1957 และสี่ปีติดต่อกันระหว่าง 1961 ถึง 1964  เป็นชาวฝรั่งเศสคนแรกที่ชนะจีโรดีตาเลีย ในปี 1960 และเป็นชาวฝรั่งเศสคนแรกที่ชนะครบทั้งสามรายการใหญ่ เมื่อเขาชนะวูเอลตาอาเอสปันญาในปี 1963 ในการแข่งขันตูร์เดอฟร็องส์เมื่อปี 1961 เขาได้ประกาศก่อนเริ่มการแข่งขันว่าจะสวมเสื้อแจกเกตสีเหลืองตั้งแต่จบวันแรก และจะสวมเสื้อตัวนี้ตลอดทั้งรายการ เขาสามารถทำได้เช่นนั้นจริง โดยเป็นผู้นำตลอดการแข่งขันตั้งแต่วันแรก
อ็องก์ตีลเป็นนักจักรยานประเภทไทม์ไทรอัล เป็นเจ้าของสถิติโลกการแข่งขันจับเวลา 1 ชั่วโมง ในช่วงเดือนมิถุนายนถึงกันยายน 1956 ด้วยสถิติ 46.159 กิโลเมตร

**สถิติรายการใหญ่**

**อ้างอิง**
หมวดหมู่:นักจักรยานชาวฝรั่งเศส
หมวดหมู่:บุคคลจากรูอ็อง
หมวดหมู่:นักกีฬาฝรั่งเศสที่ได้เหรียญทองแดงโอลิมปิก
แอนน์ ฮุย

แอนน์ ฮุย หรือ สวี อันหัว (Ann Hui; จีนตัวเต็ม: 許鞍華; จีนตัวย่อ: 许鞍华; พินอิน: Xǔ Ānhuá) ผู้กำกับภาพยนตร์หญิงชาวฮ่องกงที่มีชื่อเสียง
แอนน์ ฮุย เกิดเมื่อวันที่ 23 พฤษภาคม ค.ศ. 1947 ที่เมืองอันซาน มณฑลเหลียวหนิง โดยมีบิดาเป็นชาวจีน และมารดาเป็นชาวญี่ปุ่น จบการศึกษาจากมหาวิทยาลัยฮ่องกง และจบการศึกษาทางด้านภาพยนตร์จากประเทศอังกฤษ
แอนน์ ฮุย ได้ชื่อว่าเป็น "ผู้กำกับฯหญิงที่ยิ่งใหญ่ที่สุดในวงการภาพยนตร์จีนหรือฮ่องกง" ด้วยการผลงานในวงการมานานกว่า 30 ปี จากหลากหลายประเภท ทั้งภาพยนตร์กำลังภายในจากบทประพันธ์ของกิมย้ง หรือแนวอื่น ๆ แต่ที่เป็นที่รู้จักเป็นอย่างดี และได้รับการยกย่อง คือ ภาพยนตร์ดราม่า หรือแนวชีวิต  ที่สะท้อนความเป็นไปของสังคม โดยเฉพาะอย่างยิ่งกับการเล่าเรื่องที่เชื่อมโยงกับตัวตนของตัวเอง ชีวิตของผู้หญิงในสังคมร่วมสมัยในบทบาทอันหลากหลาย และช่วงอายุต่าง ๆ ไม่ว่าจะเป็น แม่, ลูกสาว, ลูกสะใภ้ หรือผู้หญิงชาวจีนในสังคมปัจจุบัน เป็นชีวิตที่ไม่ได้หวือหวาฉูดฉาด  แต่สมจริงสมจัง และลุ่มลึก ให้ความหมายที่น่าสนใจ ในหลายเรื่อง อาทิ Song of the Exile (ค.ศ. 1992), Summer Snow (ค.ศ. 1996), The Way We Are (ค.ศ. 2008) และ A Simple Life (ค.ศ. 2011) ซึ่งได้รับหลายรางวัล ทั้งรางวัลม้าทองคำและรางวัลภาพยนตร์ฮ่องกง 

**อ้างอิง**

**แหล่งข้อมูลอื่น**
 0401176-  HK cinemagic entry  date=2021-05-18 
หมวดหมู่:ผู้กำกับภาพยนตร์ชาวฮ่องกง
หมวดหมู่:ผู้กำกับภาพยนตร์ชาวจีน
หมวดหมู่:นักเขียนบทภาพยนตร์ชาวฮ่องกง
หมวดหมู่:นักเขียนบทภาพยนตร์ชาวจีน
หมวดหมู่:ผู้ได้รับเครื่องราชอิสริยาภรณ์เอ็มบีอี‎
หมวดหมู่:บุคคลจากมณฑลเหลียวหนิง
หมวดหมู่:นักแสดงหญิงจากมณฑลเหลียวหนิง
หมวดหมู่:ผู้กำกับหญิง
ทางแยกต่างระดับรังสิต

ทางแยกต่างระดับรังสิต (Rangsit Interchange) เป็นชุมทางต่างระดับแห่งหนึ่งในจังหวัดปทุมธานี เป็นจุดตัดระหว่างถนนพหลโยธิน ถนนรังสิต-นครนายก และทางหลวงแผ่นดินหมายเลข 346 ตั้งอยู่ในตำบลประชาธิปัตย์ อำเภอธัญบุรี จังหวัดปทุมธานี

**รูปแบบของทางแยกต่างระดับ**
 สะพานข้ามทางแยกของถนนรังสิต-ปทุมธานีในแนวปทุมธานี-ธัญบุรี มุ่งสู่ถนนรังสิต-นครนายกและมีทางเลี้ยวไปยังถนนพหลโยธินฝั่งขาเข้า และในแนวธัญบุรี-ปทุมธานีมีทางเลี้ยวไปยังถนนพหลโยธินฝั่งขาออก- ถนนระดับดินของถนนพหลโยธิน มุ่งหน้าไปยังอำเภอคลองหลวง อำเภอบางปะอินและมีทางเลี้ยวไปยังถนนรังสิต-นครนายกและทางหลวงแผ่นดินหมายเลข 346- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- ทุกเส้นทางมีสะพานข้ามแยกเข้าหาถนนโดยตรง

**อ้างอิง**
รังสิต
รังสิต
วงศ์ย่อยปลากะรังจิ๋ว

วงศ์ย่อยปลากะรังจิ๋วหรือ วงศ์ย่อยปลาทองทะเล  (Basslet, Anthias) เป็นวงศ์ย่อยของปลากระดูกแข็งทะเลในวงศ์ Serranidae หรือ วงศ์ปลากะรัง หรือปลาเก๋า ใช้ชื่อวิทยาศาสตร์ว่า Anthiinae
เป็นปลาที่มีขนาดเล็กที่สุดในวงศ์ มีสีสันสดใส มีขนาดความยาวโดยเฉลี่ยไม่เกิน 15 เซนติเมตร อาศัยอยู่เป็นฝูงในแนวปะการัง โดยมีตัวผู้เป็นจ่าฝูง
เป็นปลาที่ไม่มีความสำคัญทางเศรษฐกิจ แต่นิยมเลี้ยงกันเป็นปลาสวยงาม

**การจำแนก**
พบประมาณ 200 ชนิด โดยสามารถแยกเป็นสกุลต่าง ๆ ได้ดังนี้ - Anatolanthias-  Anthias-  Caesioperca-  Caprodon- Dactylanthias-  Giganthias-  Hemanthias-  Holanthias-  Hypoplectrodes-  Lepidoperca-  Luzonichthys-  Meganthias-  Nemanthias-  Odontanthias-  Othos-  Plectranthias-  Pronotogrammus-  Pseudanthias-  Rabaulichthys-  Sacura-  Selenanthias-  Serranocirrhitus-  Tosana-  Tosanoides-  Trachypoma 

**อ้างอิง**

**แหล่งข้อมูลอื่น**
จิ๋ว
ปลาทองทะเล

ปลาทองทะเล หรือ ปลากะรังจิ๋วสีทอง (Lyretail basslet, Sea goldie; Pseudanthias squamipinnis) ปลาทะเลขนาดเล็กชนิดหนึ่ง ในวงศ์ปลากะรัง (Serranidae)
จัดเป็นปลากะรังจิ๋วชนิดหนึ่ง มีรูปร่างคล้ายปลาการ์ตูน มีครีบหลังต่อเนื่องกัน ครีบหางเว้าตื้นเป็นรูปพระจันทร์เสี้ยวตื้น ครีบอกเล็ก ลำตัวมีสีแดงหรือสีชมพู มีแถบสีแดงพาดตั้งแต่ปลายปากผ่านตาถึงข้างแก้ม ครีบมีขลิบสีฟ้า และครีบอกมีแต้มสีแดง เป็นปลาที่มีความแตกต่างระหว่างเพศสูง โดยตัวผู้ที่ครีบหลังตอนหน้ามีก้านครีบยาวเป็นเส้น
มีความยาวโดยเฉลี่ยประมาณ 8 เซนติเมตร และสามารถโตเต็มที่ได้ถึง 15 เซนติเมตร มีพฤติกรรมอาศัยอยู่เป็นฝูงใหญ่ใกล้กองหินหรือแนวปะการังก้อนใหญ่ หรือตามกิ่งก้านของกัลปังหา ในความลึกตั้งแต่ 2–20 เมตร โดยที่มีตัวผู้เป็นจ่าฝูง โดยจะมีตัวเมียนับร้อย และมีปลาเพศผู้อยู่ 1–2 ตัวเท่านั้น  และเมื่อปลาตัวผู้มีอันเป็นไป ปลาตัวเมียในฝูงจะเปลี่ยนเพศกลายเป็นปลาตัวผู้ทันที ซึ่งกระบวนการเปลี่ยนแปลงจะเกิดภายในเวลาประมาณ 1–2 สัปดาห์ 
เป็นปลาที่กินแพลงก์ตอนเป็นอาหาร และมีอัตราการเผาพลาญพลังงานสูงมาก เป็นปลาที่มักอยู่ไม่นิ่ง จะว่ายน้ำไปมาตลอด นิยมเลี้ยงกันเป็นปลาสวยงาม

**อ้างอิง**

**แหล่งข้อมูลอื่น**
 Pseudanthias squamipinnis-   รูปและข้อมูลเพิ่มเติม en
หมวดหมู่:ปลาตู้
หมวดหมู่:วงศ์ย่อยปลากะรังจิ๋ว
LV

LV Lv หรือ lv สามารถหมายถึง- ลาสเวกัส (Las Vegas) เมืองในรัฐเนวาดา สหรัฐอเมริกา- หลุยส์ วิตตอง (Louis Vuitton) กลุ่มธุรกิจแฟชั่น- รหัสของประเทศลัตเวีย (LV) ในระบบ ISO 3166- รหัสของภาษาลัตเวีย (lv) ในระบบ ISO 639- โดเมนอินเทอร์เน็ตระดับบนสุดของประเทศลัตเวีย (.lv)- เลขโรมันของ 55 (LV)- สัญลักษณ์ของธาตุ ลิเวอร์มอเรียม (Livermorium, Lv) ธาตุลำดับที่ 116- ย่อจาก level หมายถึง ระดับ (มาตรฐานหรือคุณภาพ), ระดับตามแนวราบ, ชั้น (อาคาร)
โยนาตัน โดส ซานโตส

โจานาธาน ดอส ซานโต๊ส โดส รามิเรซ (Jonathan dos Santos Ramírez) เกิดเมื่อวันที่ 26 เมษายน ค.ศ. 1990 เป็นนักฟุตบอลชาวเม็กซิโก เล่นในตำแหน่งกองกลาง หรือกองกลางตัวรับ ปัจจุบันได้ลงเล่นให้กับสโมสรฟุตบอลวิลล่าเรียล และยังถูกเรียกไปเล่นในทีมชาติเม็กซิโกอีกด้วย

**อ้างอิง**
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นแอลเอ แกลักซี
หมวดหมู่:กองกลางฟุตบอล
หมวดหมู่:นักฟุตบอลชาวเม็กซิโก
หมวดหมู่:บุคคลจากเม็กซิโกซิตี
หมวดหมู่:บุคคลที่เกิดในปี พ.ศ. 2533
หมวดหมู่:บุคคลที่ยังมีชีวิตอยู่
หมวดหมู่:ผู้เล่นในลาลิกา
หมวดหมู่:นักฟุตบอลทีมชาติเม็กซิโก
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในคอนคาแคฟโกลด์คัพ 2021
มาร์ก บาร์ตรา

มาร์ก บาร์ตรา อารากัลย์ (Marc Bartra Aregall, lang, lang; เกิดเมื่อวันที่ 15 มกราคม ค.ศ. 1991) เป็นนักฟุตบอลชาวสเปน ปัจจุบันลงเล่นในตำแหน่งกองหลังให้กับทรับซอนสปอร์ สโมสรในซือเปร์ลีก และทีมชาติสเปน

**สถิติอาชีพ**

**สโมสร**

**ทีมชาติ**
คะแนน และผลของสเปนจะขึ้นก่อน คอลัมน์ "คะแนน" หมายถึงคะแนนหลังจากบาร์ตราทำประตูได้

**เกียรติประวัติ**
บาร์เซโลนา
*ลาลิกา: 2009–10, 2010–11, 2012–13, 2014–15, 2015–16
*โกปาเดลเรย์: 2011–12, 2014–15, 2015–16
*ซูเปร์โกปาเดเแสปัญญา: 2013
*ยูฟ่าแชมเปียนส์ลีก: 2010–11, 2014–15
*ยูฟ่าซูเปอร์คัพ: 2015
*ฟุตบอลชิงแชมป์สโมสรโลก: 2015
โบรุสซีอาดอร์ทมุนด์
*เดเอ็ฟเบ-โพคาล: 2016–17
เรอัลเบติส
*โกปาเดลเรย์: 2021–22
สเปน อายุไม่เกิน 19 ปี
*ฟุตบอลชิงแชมป์แห่งชาติยุโรป รุ่นอายุไม่เกิน 19 ปี รองชนะเลิศ: 2010
สเปน อายุไม่เกิน 21 ปี
*ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013
ส่วนบุคคล
*ฟุตบอลชิงแชมป์แห่งชาติยุโรป รุ่นอายุไม่เกิน 21 ปี ทีมยอดเยี่ยมประจำการแข่งขัน: 2013
*ทีมยอดเยี่ยมประจำฤดูกาลลาลิกาโดยยูฟ่า: 2017–18

**อ้างอิง**

**แหล่งข้อมูลอื่น**
 12397- 54083- 318611- 250010245-  Borussia Dortmund profile
หมวดหมู่:บุคคลที่ยังมีชีวิตอยู่
หมวดหมู่:ผู้เล่นในลาลิกา
หมวดหมู่:นักฟุตบอลชาวสเปน
หมวดหมู่:กองหลังฟุตบอล
หมวดหมู่:นักฟุตบอลชาวกาตาลา
หมวดหมู่:บุคคลที่เกิดในปี พ.ศ. 2534
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:บุคคลฝาแฝด
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
การทดลองหนูน้อยอัลเบิร์ต

The film of the experiment
การทดลองหนูน้อยอัลเบิร์ต (Little Albert experiment) เป็นกรณีศึกษาแสดงหลักฐานเชิงประจักษ์ของการวางเงื่อนไขแบบดั้งเดิมในมนุษย์ การศึกษานี้ยังเป็นตัวอย่างหนึ่งของการวางนัยทั่วไปสิ่งเร้า การทดลองมีขึ้นใน ค.ศ. 1920 โดยผู้ทดลอง จอห์น บี. วอตสัน ร่วมกับโรซาลี เรย์เนอร์ ผู้ช่วย ณ มหาวิทยาลัยจอห์นส์ฮอปกินส์
จอห์น บี. วอตสันรู้สึกสนใจที่จะหาหลักฐานสนับสนุนความคิดของเขาที่ว่า ปฏิกิริยาของเด็ก ไม่ว่าจะได้ยินเสียงดังเมื่อใดก็ตาม ถูกกระตุ้นจากความกลัว ยิ่งไปกว่านั้น เขาให้เหตุผลว่า ความกลัวนี้เป็นสันดานหรือเป็นการตอบสนองโดยไม่มีเงื่อนไข เขารู้สึกว่า ตามหลักการวางเงื่อนไขแบบดั้งเดิม เขาสามารถวางเงื่อนไขให้เด็กกลัวสิ่งเร้าอื่นที่ไม่เกี่ยวข้องกันซึ่งโดยปกติแล้วเด็กจะไม่กลัวได้

**ระเบียบวิธี**
ในขั้นต้น หนูน้อยอัลเบิร์ต ซึ่งเป็นทารกอายุ 9 เดือน ได้รับการทดสอบทางอารมณ์เส้นฐาน (baseline) ก่อน ทารกถูกให้สัมผัสกับกระต่ายขาว หนู สุนัข ลิง หน้ากากทั้งที่มีและไม่มีขน หนังสือพิมพ์ที่ถูกเผา ฯลฯ เป็นช่วงสั้น ๆ และเป็นครั้งแรก ระหว่างเส้นฐาน หนูน้อยอัลเบิร์ตไม่ได้แสดงความกลัวต่อสิ่งเหล่านี้ จากนั้น อัลเบิร์ตถูกนำไปไว้บนโต๊ะกลางห้อง และมีการวางหนูทดลองสีขาวใกล้กับตัวอัลเบิร์ต และอนุญาตให้อัลเบิร์ตเล่นกับมันได้ เมื่อถึงจุดนี้ เด็กไม่แสดงความกลัวต่อหนู
ในการทดลองต่อมา วอตสันและเรย์เนอร์ทำเสียงดังด้านหลังตัวอัลเบิร์ต โดยการตีเหล็กเส้นด้วยค้อนเมื่อทารกสัมผัสกับหนู หนูน้อยอัลเบิร์ตสนองต่อเสียงด้วยการร้องไห้และแสดงความกลัว หลังการจับคู่ระหว่างสิ่งเร้าทั้งสองหลายครั้ง ผู้ทดลองได้นำเฉพาะหนูมาให้อัลเบิร์ต แต่คราวนี้ เด็กรู้สึกเป็นทุกข์ที่หนูปรากฏในห้อง เขาร้องไห้ ปลีกหนีจากหนู และพยายามเคลื่อนที่ออกห่าง ชัดเจนว่า ทารกได้เชื่อมโยงหนูขาว (เดิมเป็นสิ่งเร้าที่เป็นกลาง แต่ขณะนี้เป็นสิ่งเร้าที่ถูกวางเงื่อนไข) กับเสียงดัง (สิ่งเร้าที่ไม่ถูกวางเงื่อนไข) และกำลังสนองความกลัวหรือทางอารมณ์ด้วยการร้องไห้ ซึ่งเดิมเป็นการตอบสนองอย่างไม่มีเงื่อนไขต่อเสียง แต่ขณะนี้เป็นการตอบสนองที่ถูกวางเงื่อนไขต่อหนู
การทดลองแสดงให้เห็นว่า หนูน้อยอัลเบิร์ตดูเหมือนจะสามัญการการสนองของเขาต่อวัตถุที่มีขนปุย โดยที่เมื่อวอตสันส่งกระต่ายที่ไม่ใช่สีขาวเข้าไปในห้องสิบเจ็ดวันหลังการทดลองครั้งแรก อัลเบิร์ตยังคงรู้สึกเป็นทุกข์ เขาแสดงปฏิกิริยาคล้ายกันเมื่อนำสุนัขที่มีขนปุย เสื้อโค้ตขนแมวน้ำ และแม้แต่เมื่อวอตสันปรากฏตัวตรงหน้าเขาด้วยหน้ากากซานตาคลอสที่มีก้อนฝ้ายสีขาวทำเป็นเครา แม้ว่าอัลเบิร์ตจะมิได้กลัวทุกอย่างที่มีขน

**เชิงอรรถ**

**อ้างอิง**
  doi=10.1037/h0069608
หมวดหมู่:การทดลองทางจิตวิทยา
หมวดหมู่:จริยธรรมการวิจัย
หมวดหมู่:การวิจัยในมนุษย์
ฮัม แท-ย็อง

ฮัม แท-ย็อง (ฮันจา=咸台永; Ham Tae-young; 22 ตุลาคม ค.ศ. 1872 — 24 ตุลาคม ค.ศ. 1964) เป็นนักการเมืองชาวเกาหลีใต้ และเป็นบาทหลวง, ผู้นำของคริสตจักรเพรสไบทีเรียนแห่งเกาหลี เขาชนะ คิม ซ็อง-ซู ในฐานะเป็นรองประธานาธิบดีเกาหลีใต้ลำดับที่ 3 โดยดำรงตำแหน่งดังกล่าวในปี ค.ศ. 1952 ถึง 1956  หลังจากนั้นเขาได้รับการแทนที่โดยชัง มย็อน

**อ้างอิง**

**หนังสืออ่านเพิ่ม**
 강준만, 《한국현대사산책: 1950년대편 1권》 (인물과사상사, ค.ศ.  2006)

**แหล่งข้อมูลอื่น**
  함태영fix-attempted=yes  - 대한민국 국가보훈처-  정부 전복혐의 이승만… 사형 위기서 구해준 함태영 조선일보 2015.07.21. -  법조인 열전 ④ 법관양성소 1회 수석졸업생 함태영의 생애 대한변협신문 2010.01.28. -  신교회인물열전/(30)함태영목사 한국기독공보 2003.10.25. 
1964
หมวดหมู่:รองประธานาธิบดีเกาหลีใต้
หมวดหมู่:นักการเมืองเกาหลีใต้ที่ถูกลอบสังหาร
หมวดหมู่:คริสต์ศาสนิกชนชาวเกาหลีใต้
แม่แบบ:บทความคัดสรร/กันยายน 2555

สมเด็จพระศรีสวรินทิราบรมราชเทวี พระพันวัสสาอัยยิกาเจ้า พระนามเดิม พระเจ้าลูกเธอ พระองค์เจ้าหญิงสว่างวัฒนา (10 กันยายน พ.ศ. 2405 - 17 ธันวาคม พ.ศ. 2498) เป็นพระราชธิดาในพระบาทสมเด็จพระจอมเกล้าเจ้าอยู่หัว เสด็จพระราชสมภพแต่เจ้าจอมมารดาเปี่ยม (ภายหลังเป็นสมเด็จพระปิยมาวดี ศรีพัชรินทรมาตา พระอัยยิกาเจ้าในรัชกาลที่ 6) เมื่อวันที่ 10 กันยายน พ.ศ. 2405 เป็นพระเจ้าลูกเธอชั้นเล็ก ลำดับที่ 60 ในจำนวนทั้งหมด 82 พระองค์  โดยรับราชการสนองพระเดชพระคุณเป็นพระภรรยาเจ้าในพระบาทสมเด็จพระจุลจอมเกล้าเจ้าอยู่หัว
พระองค์ทรงเป็นพระราชชนนี (แม่) ของสมเด็จพระเจ้าลูกยาเธอ เจ้าฟ้ามหาวชิรุณหิศ ซึ่งเป็นสมเด็จพระบรมโอรสาธิราชฯ สยามมกุฎราชกุมาร พระองค์แรกของไทย พระมาตุจฉาเจ้า (ป้า) ในพระบาทสมเด็จพระมงกุฏเกล้าเจ้าอยู่หัวและพระบาทสมเด็จพระปกเกล้าเจ้าอยู่หัว และพระอัยยิกาเจ้า (ย่า) ในพระบาทสมเด็จพระปรเมนทรมหาอานันทมหิดลฯ และพระบาทสมเด็จพระปรมินทรมหาภูมิพลอดุลยเดชฯ  (อ่านต่อ...)
บทความคัดสรรก่อนหน้านี้: วันอาสาฬหบูชา – สนามกีฬาซิตีออฟแมนเชสเตอร์ – สุลต่านสุลัยมานแห่งจักรวรรดิออตโตมัน
ที่เก็บถาวร – บทความคัดสรรอื่น ๆ
คนทีสอ

คนทีสอ เป็นพืชล้มลุกชนิดหนึ่ง ตำรายาไทยระบุว่าเป็นสมุนไพร มีหลายชื่อ ภาคเหนือเรียก คนทีสอขาว จังหวัดเชียงใหม่เรียก ผีเสื้อน้อย ดอกสมุทร จังหวัดสตูลเรียก คุนตีสอ ภาคกลางเรียก ดินสอ จังหวัดเลยเรียก ผีเสื้อ จังหวัดตากเรียก มุดเพิ่ง จังหวัดประจวบคีรีขันธ์เรียก ลีสอ

**ลักษณะทางพฤกษศาสตร์**
คนทีสอ เป็นไม้พุ่มขนาดกลาง สูงประมาณ 3–6 เมตร เปลือกลำต้นเรียบ สีเทา เป็นกระสีดำ แตกเป็นร่องตื้นตามยาว ใบประกอบแบบนิ้วมือ ออกตรงกันข้าม ใบย่อยรูปไข่ปลายแหลม 3 ใบ กว้าง 2.5–3 เซนติเมตร ยาว 4–6 เซนติเมตร ขอบใบเรียบ ปลายแหลม โคนใบสอบ ท้องใบและหลังใบเรียบ หลังใบสีเขียว ท้องใบเป็นสีนวลขาว ดอกเล็กสีม่วงเป็นช่อยาว ออกที่ปลายกิ่ง โคนกลีบดอกเชื่อมติดกัน ปลายแยกเป็น 5 กลีบ กลีบดอกมีขนาดไม่เท่ากัน แบ่งออกเป็น 2 ส่วน ส่วนล่างมี 2 กลีบ ส่วนบนมี 3 กลีบ มีเกสรตัวผู้ 4 อัน กลีบเลี้ยงรูปถ้วย ปลายแยกเป็น 5 แฉก ผลสด รูปทรงกลม แห้ง ผิวเรียบ มีเมล็ดเดียว สีเขียวนวล เป็นพวงช่อ เมล็ดเดี่ยวกลม มีสีน้ำตาล

**อ้างอิง**

**แหล่งข้อมูลอื่น**
 คนทีสอ- Vitex trifolia-  url-status=dead
หมวดหมู่:สมุนไพร
หมวดหมู่:วงศ์กะเพรา
อาลแบร์ บูร์ลง

อาลแบร์ บูร์ลง (Albert Bourlon) เป็นอดีตนักขี่จักรยานถนนอาชีพชาวฝรั่งเศส เขาเกิดในซ็องแซร์ก ใน ค.ศ. 1947 บูร์ลงเป็นผู้ชนะอันดับที่ 14 ของรายการตูร์เดอฟร็องส์ โดยเกือบเป็นช่วงแรกที่เขาได้แยกทางออกไป และขี่มาแบบเดี่ยวเป็นระยะ 253 กม. (157 ไมล์) ซึ่งเป็นเส้นทางที่ยาวที่สุดในประวัติศาสตร์ตูร์เดอฟร็องส์หลังช่วงสงคราม

**รางวัลที่ได้รับ**
ค.ศ. 1947
ปารี-บูร์ฌ
ตูร์เดอฟร็องส์:
:ผู้ชนะอันดับที่ 14

**อ้างอิง**

**แหล่งข้อมูลอื่น**
 2538-  Official Tour de France results for Albert Bourlon
หมวดหมู่:นักจักรยานชาวฝรั่งเศส
หมวดหมู่:ตูร์เดอฟร็องส์
หมวดหมู่:บุคคลจากจังหวัดแชร์
ยูฟ่ายูโรปาลีก ฤดูกาล 2012–13

ยูฟ่ายูโรปาลีก ฤดูกาล 2012-13 เป็นการจัดการแข่งขันฤดูกาลที่ 42 ของฤดูกาล ในทวีปยุโรป ซึ่งเป็นการแข่งขันรองของสโมสรฟุตบอลชื่อดังจากทั่วทวีปยุโรป ซึ่งจัดการแข่งขันโดย ยูฟ่า และ เป็นการแข่งขันครั้งที่ 4 ของฤดูกาล นับตั้งแต่เปลี่ยนชื่อจาก ยูฟ่าคัพ มาเป็น ยูฟ่ายูโรปาลีก โดยในรอบชิงชนะเลิศ จะแข่งที่ อัมสเตอร์ดัม อารีนา ใน อัมสเตอร์ดัม ประเทศเนเธอร์แลนด์ และ อัตเลติโกเดมาดริด แชมป์ยูโรปาลีกฤดูกาลที่แล้วได้เข้ามาป้องกันตำแหน่งแชมป์ด้วยเช่นกัน

**ทีมที่มีคุณสมบัติเข้าการแข่งขัน**
ทีมสโมสรทั้งหมด 193 ทีม จาก 53 สมาคมของแต่ละประเทศ ที่จะเข้าร่วมการแข่งขัน ในฤดูกาล 2012-13 ซึ่งมีคุณสมบัติดังนี้- สมาคมฟุตบอลจากประเทศอันดับ 1-6 จะได้เข้าการแข่งขัน 3 ทีม- สมาคมฟุตบอลจากประเทศอันดับ 7-9 จะได้เข้าการแข่งขัน 4 ทีม- สมาคมฟุตบอลจากประเทศอันดับ 10-51 จะได้เข้าการแข่งขัน 3 ทีม (ยกเว้นประเทศลิกเตนสไตน์ที่ได้เข้าร่วมการแข่งขัน 1 ทีม)- สมาคมฟุตบอลจากประเทศอันดับ 52-53 จะได้เข้าการแข่งขัน 2 ทีม 

**อันดับสมาคมฟุตบอลของแต่ละประเทศ**
หมายเหตุ- (FP) : Additional fair play berth (Norway, Finland, Netherlands)- (UCL) : Additional teams transferred from the UEFA Champions League

**รอบคัดเลือก**

**รอบแบ่งกลุ่ม**

**กลุ่ม A**


**กลุ่ม B**


**กลุ่ม C**


**กลุ่ม D**


**กลุ่ม E**


**กลุ่ม F**


**กลุ่ม G**


**กลุ่ม H**


**กลุ่ม I**


**กุล่ม J**


**กลุ่ม K**


**กลุ่ม L**


**รอบน็อกเอาท์**

**รอบ 32 ทีมสุดท้าย**
การจับสลากประกบคู่สำหรับรอบ 32 ทีมสุดท้ายและรอบ 16 ทีมสุดท้าย จะมีขึ้นในวันที่ 20 ธันวาคม 2012. รอบ 32 ทีมสุดท้าย นัดแรก ลงเล่นในวันที่ 14 กุมภาพันธ์ 2013, และรอบ 32 ทีมสุดท้าย นัดที่สอง ลงเล่นในวันที่ 21 กุมภาพันธ์ 2013.

**รอบ 16 ทีมสุดท้าย**
รอบ 16 ทีมสุดท้าย นัดแรก ลงเล่นในวันที่ 7 มีนาคม 2013, และนัดที่ 2 ลงเล่นในวันที่ 14 มีนาคม 2013.

**รอบก่อนรองชนะเลิศ**
การจับสลากประกบคู่สำหรับรอบก่อนรองชนะเลิศ, รอบรองชนะเลิศ และ รอบชิงชนะเลิศ (กำหนดทีม "เจ้าบ้าน") จะมีขึ้นในวันที่ 15 มีนาคม 2013. รอบก่อนรองชนะเลิศ นัดแรก ลงเล่นในวันที่ 4 เมษายน 2013, และนัดที่ 2 ลงเล่นในวันที่ 11 เมษายน 2013.

**รอบรองชนะเลิศ**
การจับสลากประกบคู่สำหรับรอบรอบรองชนะเลิศ (กำหนดทีม "เจ้าบ้าน") มีขึ้นในวันที่ 12 เมษายน 2013.
รอบรองชนะเลิศ นัดแรก จะลงเล่นในวันที่ 25 เมษายน 2013, และนัดที่ 2 จะลงเล่นในวันที่ 2 พฤษภาคม 2013.

**รอบชิงชนะเลิศ**
รอบชิงชนะเลิศจะลงเล่นในวันที่ 15 พฤษภาคม 2013 ที่สนาม อัมสเตอร์ดัม อารีนา ใน อัมสเตอร์ดัม, ประเทศเนเธอร์แลนด์.

**สถิติ**
อันดับดาวซัลโว และ การผ่านบอล (ไม่รวม รอบคัดเลือก และ รอบเพลย์ออฟ)

**อันดับดาวซัลโว**
Source:

**อันดับการผ่านบอล**
Source:

**อ้างอิง**

**เว็บไซต์อย่างเป็นทางการ**
  ยูฟ่ายูโรปาลีก
หมวดหมู่:ยูฟ่ายูโรปาลีก
การหนีภาษี

การหนีภาษี (tax evasion) เป็นคำทั่วไป ใช้หมายถึง ความพยายามของบุคคล นิติบุคคล ทรัสต์ หรือองค์กรอื่นในอันที่จะหลบหลีกการชำระภาษีด้วยวิธีการซึ่งมิชอบด้วยกฎหมาย ปรกติแล้ว ในการหนีภาษี ผู้ชำระภาษีมักจงใจสำแดงเท็จหรือปกปิดซึ่งทรัพย์สินและหนี้สินที่แท้จริงของตนต่อเจ้าพนักงานภาษี เพื่อจะได้ลดความรับผิดทางภาษีของตน และในบางกรณี ผู้ชำระภาษียังรายงานภาษีโดยไม่สุจริตด้วย เช่น เปิดเผยเงินได้ กำไร หรือรายได้น้อยกว่าจริง หรือคำนวณการหักลบทางภาษีเกินจริง

**อ้างอิง**
 Tomášková, Eva (2008): "Tax Evasion in the Czech Republic" In: A Brief Introduction to Czech Law. Rincon: The American Institute for Central European Legal Studies (AICELS), 2008. p. 111 - 121, ISBN 978-0-692-00045-8

**ดูเพิ่ม**
 การเลี่ยงภาษี

หมวดหมู่:อาชญากรรม
ตู้เพลงสามัญประจำบ้าน

ตู้เพลงสามัญประจำบ้าน เป็นอัลบัมของธงไชย แมคอินไตย์ ออกวางแผงจำหน่ายในปี พ.ศ. 2542 ในสังกัด จีเอ็มเอ็ม แกรมมี่ จำนวน 11 เพลง โดยมียอดจำหน่ายเกิน 1 ล้านตลับ  และถูกจัดให้เป็นอัลบั้มแห่งปี โดยมีเพลงเด่นคือ ลองซิจ๊ะ, กลับไม่ได้ ไปไม่ถึง,ผิดตรงไหน,ทำไมต้องเธอ  เป็นต้น โดยมิวสิคเพลง "ลองซิจ๊ะ"  ร่วมแสดงกับ เมทินี กิ่งโพยม เฮเลน ฟลอเรนซ์ และเมจิ ขณะที่เพลง "กลับไม่ได้ ไปไม่ถึง" ร่วมแสดงกับ สัญญา คุณากร และ ใหม่ เจริญปุระ  และเพลง "ผิดตรงไหน" ร่วมแสดงกับ สิริยากร พุกกะเวส โดยรายชื่อเพลงในอัลบั้ม ตู้เพลงสามัญประจำบ้าน มีดังนี้

**รายชื่อเพลง**

**ความสำเร็จ**
ปี 2559 จัดให้เป็น "อัลบั้มยอดนิยมที่มียอดขายเกินล้านตลับ" โดย GMM Superstar วันที่ 9 กันยายน 2559
*ปี 2560 ได้รับการจัดอันดับให้เป็น "อัลบั้มที่ดีที่สุดของแกรมมี่ ปี 1999" เป็น 1 ใน 6 อัลบั้มที่ดีที่สุดของแกรมมี่ ปี 1999 โดย GMM Superstar วันที่ 5 มีนาคม 2560
*ปี 2560 ได้รับการจัดอันดับให้เป็น "อัลบั้มขายดีที่สุดตลอดกาลของแกรมมี่" อันดับ 23 ยอดขายเกิน 1 ล้านตลับ โดย GMM Superstar สรุปการจัดอันดับ 33 BEST-Selling Albums of ALL TIME "33 อัลบั้มขายดีที่สุดตลอดกาลของแกรมมี่" วันที่ 23 เมษายน 2560
*ปี 2560 ได้รับการจัดให้เป็นอันดับ 9 อัลบั้มที่ขายดีที่สุดตลอดกาลของศิลปินแกรมมี่ : ศิลปินชาย โดย GMM Superstar, วันที่ 9 มิถุนายน 2560 สรุปการจัดอันดับ 33rd Year GMM GRAMMY : BEST Male Albums "33 อัลบั้มขายดีที่สุดตลอดกาลของศิลปินแกรมมี่ : ศิลปินชาย" ด้วยยอดจำหน่ายเกิน 1 ล้านตลับ 
*ปี 2561 ได้รับการจัดให้เป็น  "อัลบั้มของศิลปินชายที่เป็นที่สุดแห่งปี 1999" จากสรุปที่สุดในความทรงจำ ที่สุด..ของแกรมมี่ วันที่ 13 มกราคม 2561 โดย GMM Superstar

**อ้างอิง**
หมวดหมู่:อัลบั้มเพลงของธงไชย แมคอินไตย์
หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2542
หมวดหมู่:อัลบั้มเพลงของค่ายจีเอ็มเอ็ม แกรมมี่
ลูกเสือและเนตรนารีในกัมพูชา

ในปัจจุบัน ลูกเสือและเนตรนารีในกัมพูชาดำเนินการโดยองค์กร 2 แห่งคือ สมาคมเนตรนารีแห่งกัมพูชาที่เป็นสมาชิกของสมาคมเนตรนารีและลูกเสือหญิงโลก และสมาคมลูกเสือแห่งชาติกัมพูชาซึ่งเป็นสมาชิกขององค์กรระดับโลกของขบวนการลูกเสือ

**ประวัติ**
ลูกเสือและเนตรนารีเข้าสู่กัมพูชาเมื่อ พ.ศ. 2473 โดยมีองค์กรอิสระหลายองค์กรเกิดขึ้น ในช่วงที่ญี่ปุ่นเข้ายึดครองระหว่างสงครามโลกครั้งที่ 2 กิจกรรมของลูกเสือและเนตรนารีถูกระงับไป ต่อมา ระหว่าง พ.ศ. 2488 – 2507 ลูกเสือและเนตรนารีถูกแทนที่ด้วยขบวนการเยาวชนสังคมนิยม มีการฟื้นฟูลูกเสือขึ้นอีกครั้งใน พ.ศ. 2515 และถูกยกเลิกอีกครั้งใน พ.ศ. 2518 โดยเขมรแดง หลัง พ.ศ. 2533 มีการจัดตั้งองค์กรลูกเสือขึ้นมาเป็นจำนวนมาก ต่อมาได้รวมเข้าเป็นสมาคมเนตรนารีแห่งกัมพูชาและสมาคมลูกเสือแห่งชาติกัมพูชา
องค์กรเกี่ยวกับลูกเสือที่ถูกยุบเลิกไปแล้ว ได้แก่ สมาคมลูกเสือเขมร สมาคมลูกเสือสหพันธ์อินโดจีน องค์กรลูกเสือกัมพูชา 

**ลูกเสือกัมพูชาพลัดถิ่น**
มีการจัดตั้งลูกเสือกัมพูชาพลัดถิ่นเมื่อราวพ.ศ. 2533 ที่ลอสแอนเจลิส ควบคู่ไปกับลูกเสือเวียดนามพลัดถิ่นและลูกเสือลาวพลัดถิ่น ส่วนลูกเสือหญิงกัมพูชาในสหรัฐจัดตั้งเมื่อ พ.ศ. 2551 ที่ ฟิลาเดลเฟีย

**หน่วยลูกเสือนานาชาติในกัมพูชา**
มีสมาคมลูกเสือและเนตรนารียุโรปของชาวฝรั่งเศสอยู่ในพนมเปญสำหรับเยาวชนที่พูดภาษาฝรั่งเศส โดยแยกเป็นสมาคมต่างหากจากสมาคมลูกเสือแห่งชาติกัมพูชา

**อ้างอิง**
หมวดหมู่:การศึกษาในประเทศกัมพูชา
ราชีบุช

ราชีบุช (Racibórz, pron) เป็นเมืองทางตอนใต้ของประเทศโปแลนด์ บนฝั่งแม่น้ำออดรา มีประชากร 60,218 คน (ค.ศ. 2006) เมืองนี้ก่อตั้งขึ้นในคริสต์ศตวรรษที่ 12 ต่อมาเป็นเมืองหลวงของราชรัฐอิสระซึ่งภายหลังตกอยู่ภายใต้การปกครองของอาณาจักรโบฮีเมีย ใน ค.ศ. 1327 เมืองนี้เป็นของปรัสเซียใน ค.ศ. 1742 และได้กลับคืนเป็นของโปแลนด์ใน ค.ศ. 1945
หมวดหมู่:สิ้นสุดในปี พ.ศ. 2358
หมวดหมู่:เมืองในจังหวัดชล็อนสก์
เคว็ลเล็ฟติยอ

เคว็ลเล็ฟติยอ (Skellefteå) เป็นเมืองในเทศบาลเคว็ลเล็ฟติยอ ในจังหวัดเวสเตอร์บอตเตน ประเทศสวีเดน เป็นเมืองชายฝั่งบริเวณปากแม่น้ำเชลเลฟเต มีประชากร 32,775 คน ในปี ค.ศ. 2010 เป็นเมืองประวัติศาสตร์ด้านอุตสาหกรรม มีเหมืองขนาดใหญ่ โดยเฉพาะเหมืองทอง จึงทำให้มีชื่อเล่นว่า เมืองทอง (Gold Town)

**อ้างอิง**
หมวดหมู่:เมืองในประเทศสวีเดน
ตั๊ก

ตั๊ก เป็นชื่อเล่นชื่อหนึ่งซึ่งได้รับความนิยมมากในหมู่ชาวไทย และอาจหมายถึง- นภัสกร มิตรเอม นักแสดงและพิธีกร- บงกช คงมาลัย นักแสดงและนางแบบ- บริบูรณ์ จันทร์เรือง นักแสดงและพิธีกร- มยุรา เศวตศิลา นักแสดงและพิธีกร- ศิริพร อยู่ยอด นักแสดง นักร้อง และพิธีกร- สุมัญญา ปุริสาย นักฟุตบอล

**ดูเพิ่ม**
 ตุ๊ก
หมวดหมู่:ชื่อบุคคลไทย
หมวดหมู่:ชื่อเล่น
ตุ๊ก

ตุ๊ก เป็นชื่อเล่นชื่อหนึ่งซึ่งได้รับความนิยมมากในหมู่ชาวไทย และอาจหมายถึง- จันทร์จิรา จูแจ้ง นักแสดงและพิธีกร- ชนกวนันท์ รักชีพ นักแสดงและพิธีกร- ญาณี จงวิสุทธิ์ นักแสดงและพิธีกร- ดวงตา ตุงคะมณี นักแสดงและพิธีกร- เดือนเต็ม สาลิตุล นักแสดง- ปิยะพงษ์ ผิวอ่อน นักฟุตบอล- พิเชษฐ์ กองการ นักแสดง- วิยะดา โกมารกุล ณ นคร นักแสดงและนักร้อง- อรุณี นันทิวาส นักพากย์อะนิเมะ

**ดูเพิ่ม**
 ตั๊ก
หมวดหมู่:ชื่อบุคคลไทย
หมวดหมู่:ชื่อเล่น
บูร์ซา

บูร์ซา (Bursa) เป็นเมืองทางตะวันตกเฉียงเหนือของประเทศตุรกี ห่างจากชายฝั่งทะเลมาร์มะราไปทางทิศตะวันออกเฉียงใต้ 21 กิโลเมตร เป็นเมืองที่มีประชากรมากเป็นอันดับที่ 4 ของประเทศ มีประชากร 1,704,441 คน และเขตมหานครมีประชากร 1,948,744 คน เจริญรุ่งเรืองมากในสมัยจักรวรรดิโรมันและจักรวรรดิไบแซนไทน์ เป็นเมืองหลวงของจักรวรรดิออตโตมันระหว่าง ค.ศ. 1326–1365

**อ้างอิง**
หมวดหมู่:เมืองในประเทศตุรกี
หมวดหมู่:แหล่งมรดกโลกในประเทศตุรกี
หมวดหมู่:แหล่งมรดกโลกทางวัฒนธรรม
บุญช่วย ศรีสารคาม

นายบุญช่วย ศรีสารคาม (3 กรกฎาคม พ.ศ. 2474 - 2 พฤษภาคม พ.ศ. 2553) อดีตอธิบดีกรมราชทัณฑ์ อดีตรองปลัดกระทรวงมหาดไทย และอดีตผู้ว่าราชการจังหวัดประจวบคีรีขันธ์,ขอนแก่น, อุบลราชธานี, ชลบุรี, และจันทบุรี

**ประวัติ**
นายบุญช่วย ศรีสารคาม เกิดเมื่อวันที่ 3 กรกฎาคม พ.ศ. 2474 ที่อำเภอเสลภูมิ จังหวัดร้อยเอ็ด เป็นบุตรของนายปลั่ง กับนางทองก้อน ศรีสารคาม ได้เข้าศึกษาต่อในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย รุ่นที่ 2 เริ่มรับราชการในตำแหน่งปลัดอำเภอที่ อ.เมืองอุดรธานี จ.อุดรธานี หลังจากนั้นก็เติบโตในสายราชการเรื่อยมาจนได้รับแต่งตั้งเป็นผู้ว่าครั้งแรกที่จังหวัดจันทบุรี 
ท่านเป็นผู้เขียนบทความเรื่อง  ผู้ว่า CEO

**การศึกษา**
นายบุญช่วย ศรีสารคาม สำเร็จการศึกษาระดับปริญญาตรี รัฐศาสตรบัณฑิต จากคณะรัฐศาสตร์ จุฬาลงกรณ์มหาวิทยาลัย

**หน้าที่การงานในอดีต**
 ประธานกรรมการตรวจสอบบริษัท ทิปโก้แอสฟัลท์ จำกัด (มหาชน)พ.ศ. 2541-15 กุมภาพันธ์ พ.ศ. 2549- กรรมการอิสระบริษัท ทิปโก้แอสฟัลท์ จำกัด (มหาชน)พ.ศ. 2535-15 กุมภาพันธ์ พ.ศ. 2549- อธิบดีกรมราชทัณฑ์ ระหว่างวันที่ 1 ตุลาคม 2533 - 30 กันยายน 2534- รองปลัดกระทรวงมหาดไทย- ผู้ว่าราชการจังหวัดประจวบคีรีขันธ์ ระหว่างวันที่ 1 ต.ค. 2529 - 30 ก.ย. 2532- ผู้ว่าราชการจังหวัด ขอนแก่น ระหว่างปี พ.ศ. 2526 - 2529- ผู้ว่าราชการจังหวัด อุบลราชธานี ระหว่างปี พ.ศ. 2522 - 2526- ผู้ว่าราชการจังหวัด ชลบุรี ระหว่างปี พ.ศ. 2519 - 2522- ผู้ว่าราชการจังหวัด จันทบุรี  ระหว่างวันที่ 7 ธ.ค. 2516 - 30 ก.ย. 2519fix-attempted=yes 

**เครื่องราชอิสริยาภรณ์**

**อ้างอิง**
หมวดหมู่:สมาชิกสภานิติบัญญัติแห่งชาติ
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ว่าราชการจังหวัดประจวบคีรีขันธ์
หมวดหมู่:ผู้ว่าราชการจังหวัดขอนแก่น
หมวดหมู่:ผู้ว่าราชการจังหวัดอุบลราชธานี
หมวดหมู่:ผู้ว่าราชการจังหวัดชลบุรี
หมวดหมู่:ผู้ว่าราชการจังหวัดจันทบุรี
โชตากง

โชตากง (shotacon; shotakon) หรือมักย่อว่า โชตะ (shota) เป็นคำตลาดในภาษาญี่ปุ่น ย่อจากคำประสมว่า "โชตาโรคอมเพลกซ์" (shōtarō complex; shōtarō konpurekkusu) แปลว่า ปมโชตาโร มีที่มาจากตัวละครชื่อ โชตาโร (Shōtarō) ในอนิเมะเรื่อง เทตสึจิน หุ่นเหล็กหมายเลข 28 (Tetsujin 28-go)
ภาพประกอบของตัวละครหญิงที่มีอายุมากกว่าที่ดึงดูดโชตะ ซึ่งเป็นลักษณะเฉพาะของโชะตะคอน
โชตากง หมายความว่า ความหลงใหลใน "หนุ่มน้อย" หรือบุคคลที่มีความหลงใหลเช่นนั้น ตรงกันข้ามกับโลลิคอน (lolicon) ซึ่งว่าด้วย "สาวน้อย" อนึ่ง คำโชตากงนี้ ภายนอกประเทศญี่ปุ่นยังใช้เรียกมังงะหรืออนิเมะซึ่งแสดงภาพตัวละครผู้ชายในวัยหนุ่มหรือก่อนเป็นหนุ่มไปในอิริยาบถเร้ากำหนัดหรือเชิงสังวาส ทั้งยังใช้หมายถึงตัวละครชายที่พ้นวัยหนุ่มแล้วแต่ยังมีรูปโฉมเยาว์วัยเหมือนหนุ่มอยู่ด้วย ในหมู่ผู้นิยมวัฒนธรรมญี่ปุ่น ทั้งที่เป็นชาวญี่ปุ่นเองและชาวประเทศอื่นนั้น งานประเภทโชตากงมีทั้งที่เร้ากำหนัดเพียงเล็กน้อย ที่ชวนรักใคร่ ที่ไม่เกี่ยวเนื่องกับกิจกรรมทางเพศโดยสิ้นเชิง ไปจนถึงที่แสดงความลามกอนาจารอย่างแจ้งชัด
เช่นเดียวกับโลลิคอน โชตากงนั้นสัมพันธ์กับทัศนคติเรื่องคาวาอี (kawaii, ความน่ารัก) และโมเอะ (moe, บุคลิกลักษณะน่ารัก อ่อนหวาน อ่อนวัย และชวนปกป้องดูแล) องค์ประกอบโชตากง เช่น ยาโออิ (yaoi, ชายรักร่วมเพศ) นั้น ค่อนข้างดาษดื่นในมังงะประเภทโชโจะ (shōjo, มังงะที่มีกลุ่มลูกค้าเป็นหญิงสาววัยรุ่น) เช่น เรื่อง เลิฟเลส (Loveless) ที่ว่าด้วยความสัมพันธ์เชิงสังวาสระหว่างเด็กชายอายุสิบสองปีกับผู้ชายอายุยี่สิบปี ส่วนมังงะประเภทเซเน็ง (seinen, มังงะที่มีกลุ่มลูกค้าเป็นชายหนุ่ม) โดยเฉพาะที่มีกลุ่มเป้าหมายเป็นโอตากุ (otaku, ผู้นิยมมังงะ อนิเมะ หรือวิดีโอเกมเป็นพิเศษ) นั้น บางคราวก็แสดงตัวละครชายวัยรุ่นไปในเชิงเร้ากามารมณ์แต่ไม่ลามกอนาจาร เช่น เรื่อง ยูบิซากิมิลก์ที (Yubisaki Milk Tea) ที่มีตัวเอกเป็นเด็กชายลักเพศอายุสิบหกปี
นักวิพากษ์วิจารณ์บางคนเห็นว่า งานประเภทโชตากงนั้นส่งผลให้เกิดการล่วงละเมิดทางเพศต่อเด็กขึ้นจริง ๆ ขณะที่นักวิจารณ์กลุ่มอื่น ๆ แย้งว่า ข้ออ้างดังกล่าวไม่มีพยานหลักฐานรองรับ และถึงมี ก็เป็นพยานหลักฐานที่บ่งชี้ไปในทางอื่นเสียมากกว่า

**อ้างอิง**
หมวดหมู่:ศัพท์ในการ์ตูนญี่ปุ่น
หมวดหมู่:ข้อโต้เถียงในการ์ตูนญี่ปุ่น
ชูเชิ่นหฺวังกุ้ยเฟย์

ชูเชิ่นหฺวังกุ้ยเฟย์ (淑慎皇贵妃; 24 ธันวาคม ค.ศ. 1859 – 13 เมษายน ค.ศ. 1904) เป็นพระอัครมเหสีในจักรพรรดิถงจื้อ จากตระกูลฟู่ฉ่าแห่งกองธงเหลืองขลิบชาวแมนจู ซึ่งเป็นตระกูลของพระราชมารดาของ พระนางซูสีไทเฮา เนื่องจากพระนางซูสีไทเฮาต้องการสร้างฐานอำนาจในเครือพระราชวงศ์ของพระนางให้ยิ่งใหญ่

**พระประวัติ **
ในวันที่ 15 กันยายน พ.ศ. 2415 หลังจากนางอาหลู่เท่อได้ถูกเลือกให้เป็นพระมเหสีโดยสมเด็จพระจักรพรรดิถงจื้อ ทำให้เกิดความขัดแย้งระหว่างพระพันปีทั้งสองคือพระนางซูสีอันไทเฮาและพระนางซูสีไทเฮาเรื่องการเลือกพระมเหสีโดยพระนางซูอันไทเฮาทรงสนับสนุนนพระนางอาหลู่เท่อเพราะเห็นว่านางเป็นคนมีความสามารถ อัธยาศัยดีแต่พระนางซูสีไทเฮาสนับสนุนนางเฟิ่งเจียว แต่พระสนมเฟิ่งเจียว แสดงกิริยาไม่สุภาพต่อหน้าพระพักตร์จักรพรรดิ ทำให้พระองค์ทรงเลือกพระนางอาหลู่เท่อ พระนางซูสีไทเฮาได้โต้แย้งและว่านางควรมีความเฉลียวฉลาดมากกว่านี้ พระอัยกาทางฝ่ายมารดาของพระนางอาหลู่เท่อ (พระอนุชาของอดีตจักรพรรดิเต้ากวง) ทรงเป็นปริปักษ์กับพระนางซูสีในอดีต อย่างไรก็ตามจักรพรรดิถงจื้อทรงเลือกพระนางนางอาหลู่เท่อซึ่งทำให้พระนางซูสีไม่พอใจอย่างยิ่ง แต่ก็จำใจรับพระนางฟูจาเป็นพระชายา  และได้กลายเป็นพระสนมเอกโดยทันทีหลังพระราชพิธีอภิเษกสมรส
พระนางซูสีไทเฮาทรงอยากให้จักรพรรดิถงจื้อแบ่งเวลาอยู่กับพระสนมฟูจาบ้าง แต่จักรพรรดิถงจื้อนั้นไม่ทรงชอบพระสนมฟูจามาก ๆ จึงทำให้พระนางนั้นพยายามเข้าหาจักรพรรดิแต่ก็ไม่เป็นผลจึงทำให้พระนางนั้นหมดความอดทน จึงทำให้พระนาไม่สนพระทัยในจักรพรรรดิถงจื้อ พระจักรพรรดิโปรดสมเด็จพระมเหสีเจี้ยซุน พระอัครมเหสีมากกว่า

**พระอิสริยยศ**
 ในรัชสมัยจักรพรรดิเสียนเฟิง (ครองราชย์ ค.ศ. 1850–1861):
** พระนางฟู่ฉา (ตั้งแต่ 24 ธันวาคม ค.ศ. 1859)- ในรัชสมัยจักรพรรดิถงจื้อ (ครองราชย์ ค.ศ. 1861–1875):
** ฮุ่ยเฟย์ (慧妃; ตั้งแต่ 15 ตุลาคม ค.ศ. 1872), พระมเหสีชั้น 4
** หฺวังกุ้ยเฟย์ (皇貴妃; ตั้งแต่ 23 ธันวาคม ค.ศ. 1874), พระมเหสีชั้น 2- ในรัชสมัยจักรพรรดิกวังซฺวี่ (ครองราชย์ ค.ศ. 1875–1908):
** ตุนอฺวี๋หฺวังกุ้ยเฟย์ (敦宜皇貴妃; ตั้งแต่มกราคม ค.ศ. 1875)
** ตุนอฺวี๋หรงชิ่งหฺวังกุ้ยเฟย์ (敦宜荣庆皇贵妃; ตั้งแต่ ค.ศ. 1895) 
** ชูเชิ่นหฺวังกุ้ยเฟย์ (淑慎皇貴妃; ตั้งแต่ ค.ศ. 1904)

**ดูเพิ่ม**
 ซูสีไทเฮา- จักรพรรดิถงจื้อ- ซูอันไทเฮา- สมเด็จพระจักรพรรดินีในจักรพรรดิถงจื้อ

**เชิงอรรถ**

**ข้อมูล**
 cite book|last=Zhao|first=Erxun|author-link=Zhao Erxun|title=Draft History of Qing (Qing Shi Gao)|year=1928|volume=214|language=zh
2477
หมวดหมู่:บุคคลที่เกิดในปี พ.ศ. 2402
หมวดหมู่:บาทบริจาริกาในราชสำนักชิง
ชะนีคิ้วขาว

ชะนีคิ้วขาว หรือ ชะนีฮูล็อก (Hoolock gibbons, Hoolocks, White-browed gibbons) เป็นสกุลของสัตว์เลี้ยงลูกด้วยนมในอันดับวานรสกุลหนึ่ง ในวงศ์ชะนี (Hylobatidae) ใช้ชื่อวิทยาศาสตร์ว่า Hoolock
ชะนีคิ้วขาว มีลักษณะและเสียงร้องทั่วไปเหมือนชะนีสกุลและชนิดอื่น ๆ ตัวผู้มีขนสีดำ ตัวเมียมีขนสีขาว จัดเป็นชะนีที่มีความใหญ่ที่สุดเป็นอันดับสองของบรรดาชะนีทั้งหมด รองจากเซียมมัง ที่พบในภาคใต้ตอนล่างของไทยและมาเลเซีย ด้วยมีความสูงสูงสุดได้ถึง 90 เซนติเมตร น้ำหนักระหว่าง 6-9 กิโลกรัม
ชะนีคิ้วขาว กระจายพันธุ์ทั่วไปในอนุทวีปอินเดียและภาคใต้ตอนล่างของจีน โดยที่ไม่พบในประเทศไทย 
เดิมถูกจัดให้มีเพียงชนิดเดียว แต่ปัจจุบันได้มีการจำแนกออกเป็น 3 ชนิด ได้แก่
*ชะนีคิ้วขาวตะวันตก (Hoolock hoolock)
*ชะนีคิ้วขาวตะวันออก (Hoolock leuconedys)
*ชะนีคิ้วขาวสกายวอล์คเกอร์ (Hoolock tianxing)

**อ้างอิง**

**แหล่งข้อมูลอื่น**
หมวดหมู่:ชะนี
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศบังกลาเทศ
ชะนีคิ้วขาวตะวันตก

ชะนีคิ้วขาวตะวันตก หรือ ชะนีฮูล็อกตะวันตก (Hoolock gibbon, Hoolock, Western hoolock gibbon; Hoolock hoolock) เป็นสัตว์เลี้ยงลูกด้วยนมชนิดหนึ่ง ในอันดับวานร (Primates)
จัดเป็นชะนีชนิดหนึ่ง ที่มีขนาดใหญ่ที่สุดในโลกรองลงมาจากเซียมมัง หรือชะนีดำใหญ่ ที่พบในป่าดิบในแหลมมลายูและเกาะสุมาตรา เมื่อมีความสูงเมื่อยืนด้วยสองขาหลังได้ถึง 90 เซนติเมตร น้ำหนักเกือบ 10 กิโลกรัม แต่มีความคล่องแคล่วว่องไวเมื่ออยู่บนต้นไม้
ชะนีคิ้วขาวตะวันตก เดิมเคยถูกจัดให้เป็นชะนีฮูล็อกเพียงชนิดเดียว (โดยใช้ชื่อวิทยาศาสตร์ว่า Hylobates hoolock) แต่ต่อมาได้ถูกจัดแบ่งออกเป็น 2 ชนิด ในปี ค.ศ. 2005 โดยจำแนกจากถิ่นที่อยู่อาศัย  ตัวผู้มีขนสีดำ ตัวเมียมีขนาดเล็กกว่าและมีขนสีขาว มีเสียงร้องและพฤติกรรมทั่วไปเหมือนชะนีชนิดอื่น ๆ 
ชะนีคิ้วขาวตะวันตกจะกระจายพันธุ์อยู่ในรัฐอัสสัมของอินเดีย อาทิ อุทยานแห่งชาติกาจิรังคา, ตอนใต้ของจีน, พม่า และซีกตะวันตกของแม่น้ำชินด์วิน 

**อ้างอิง**

**แหล่งข้อมูลอื่น**
 ข้อมูลเพิ่มเติม  date=2006-11-12 
หมวดหมู่:ชะนี
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศจีน
ธอร์ เทพเจ้าสายฟ้า

ธอร์ เทพเจ้าสายฟ้า (Thor)  เป็นภาพยนตร์ซูเปอร์ฮีโรที่มาจากต้นฉบับการ์ตูนของมาร์เวลคอมิกส์ในชื่อเดียวกัน ธอร์ สร้างโดย มาร์เวล สตูดิโอส์ และจัดจำหน่ายโดย พาราเมาต์พิกเจอส์ กำหนดตารางจัดฉายครั้งแรกในสหรัฐอเมริกาวันที่ 21 เมษายน พ.ศ. 2554

**นักแสดง**

**อ้างอิง**

**แหล่งข้อมูลอื่น**
  Thor Movie Hub at Marvel.com- Thor- Thor- Thor- Thor- Thor
หมวดหมู่:ธอร์ (มาร์เวลคอมิกส์)
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในรัฐนิวเม็กซิโก
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในรัฐนิวเม็กซิโก
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์ไอแมกซ์
หมวดหมู่:ภาพยนตร์เกี่ยวกับราชวงศ์
หมวดหมู่:ภาพยนตร์ที่ใช้การจับภาพเคลื่อนไหว
มนุษย์ตัวเขียวจอมพลัง

มนุษย์ตัวเขียวจอมพลัง (italic=yes) เป็นภาพยนตร์ซูเปอร์ฮีโรที่มาจากต้นฉบับการ์ตูนของมาร์เวลคอมิกส์ในชื่อเดียวกัน สร้างโดย มาร์เวล สตูดิโอส์ และจัดจำหน่ายโดย ยูนิเวอร์แซลพิกเจอส์ กำหนดตารางจัดฉายครั้งแรกในสหรัฐอเมริกาวันที่ 13 มิถุนายน พ.ศ. 2551

**เนื้อเรื่องย่อ**
บรูซ แบนเนอร์ (เอ็ดเวิร์ด นอร์ตัน) นักวิทยาศาสตร์ที่ใช้ชีวิตอยู่ในเงามืดเอาแต่คิดค้นวิธีเยียวยารักษาอารมณ์ ในขณะที่พวกกระหายสงครามก็ไม่ปล่อยให้เขาได้อยู่อย่างสันติ หรือยอมให้ได้ใช้ชีวิตอย่างมีความสุขกับ เบ็ตตี้ รอส (ลิฟ ไทเลอร์) หญิงคนรักของเขา ส่วนในโลกที่เต็มไปด้วยแสงสีและความศิวิไลซ์ ดิ แอ็บโบมิเนชั่น (ทิม รอท) ก็ไล่ล่าคุณหมออัจฉริยะอย่างไม่ลดละ เขานี่แหละคืออสรพิษร้ายตัวฉกาจที่จะต่อกรกับ เดอะ ฮัลค์ ให้ได้ ศึกระหว่างคู่อริจากหนังสือการ์ตูน ก็ประทุขึ้นเมื่อ บรูซ แบนเนอร์ จำเป็นต้องอาศัยพลังยอดมนุษย์ในตัวเข้าช่วยมหานครนิวยอร์กที่ถูกถล่มแหลกลาญ!

**นักแสดง**
 เอ็ดเวิร์ด นอร์ตัน รับบทเป็น บรูซ แบนเนอร์ / ฮัลค์
** ลู เฟอริกโน ให้เสียงฮัลค์- ลิฟ ไทเลอร์ รับบทเป็น เบ็ตตี้ รอสส์- ทิม รอท รับบทเป็น อีมิล บรอนสกี้ / อะบอมิเนชัน- ทิม เบลค เนลสัน รับบทเป็น แซมมวลเอล เสติร์น- ไท เบอร์เรล รับบทเป็น ลีโอนาร์ด แซมสัน- วิลเลียม เฮิร์ต รับบทเป็น นายพล ธันเดอร์โบลท์ "แธดดีอัส" รอสส์- รอเบิร์ต ดาวนีย์ จูเนียร์ รับบทเป็น โทนี สตาร์ก

**อ้างอิง**

**แหล่งข้อมูลอื่น**
 The Incredible Hulk- The Incredible Hulk- The Incredible Hulk- The Incredible Hulk- The Incredible Hulk
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ฮัลค์
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่มีฉากในประเทศบราซิล
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในรีโอเดจาเนโร
หมวดหมู่:ภาพยนตร์ที่มีฉากในรัฐเวอร์จิเนีย
หมวดหมู่:ภาพยนตร์ที่มีฉากในรัฐวิสคอนซิน
หมวดหมู่:ภาพยนตร์ที่ถ่ายทำในรัฐบริติชโคลัมเบีย
หมวดหมู่:ภาพยนตร์ที่ถ่ายทำในประเทศบราซิล
หมวดหมู่:ภาพยนตร์ที่ถ่ายทำในฮามิลตัน, รัฐออนแทรีโอ
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์เริ่มต้นใหม่
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์ที่ใช้การจับภาพเคลื่อนไหว
เซียร์เกย์ ออฟชินนิคอฟ

เซียร์เกย์ อะนาโตลเยวิช ออฟชินนิคอฟ (Сергей Анатольевич Овчинников; Sergei Anatolyevich Ovchinnikov; 25 มกราคม ค.ศ. 1969 – 29 สิงหาคม ค.ศ. 2012) เป็นหัวหน้าโค้ชวอลเลย์บอลหญิงทีมชาติรัสเซีย เขากระทำการอัตวินิบาตกรรมในช่วงสามสัปดาห์ภายหลังจากที่ทีมของเขาเป็นฝ่ายแพ้วอลเลย์บอลหญิงทีมชาติบราซิลในวอลเลย์บอลในโอลิมปิกฤดูร้อน 2012 รอบควอเตอร์ไฟนอล

**ประวัติ**
เซียร์เกย์ ออฟชินนิคอฟ ได้รับการฝึกฝนที่โรงเรียนกีฬาประจำสเวียร์ดลอฟสค์ และในภายหลังได้เล่นให้กับสโมสรวอลเลย์บอลของรัสเซียหลายสโมสร ทั้ง CSKA, SKA (ฮาบารอฟสค์), เนฟยานิค (ยาโรสลาฟ), ออคตัน (โนโวคายบีเชฟสค์) และ เนฟยานิค (ยูฟ่า)
เขาเริ่มอาชีพโค้ชใน ค.ศ. 1998 เมื่ออดีตเพื่อนร่วมทีมอย่าง เซียร์เกย์ ชิลยาพนิคอฟ ได้เชิญออฟชินนิคอฟ ให้ทำหน้าที่ผู้ฝึกสอนทีม เนฟยานิค (ยาโรสลาฟ) ในฐานะผู้ช่วยผู้ฝึกสอน เขาเป็นผู้รับผิดชอบในส่วนของการสอดแนมสำหรับผู้เล่นระดับเยาวชน ใน ค.ศ. 2001 เขามีส่วนร่วมกับสตาฟฟ์ประจำทีม เนฟยานิค (ยูฟา)
เมื่อวันที่ 29 สิงหาคม ค.ศ. 2012 ได้มีการพบร่างของ เซียร์เกย์ ออฟชินนิคอฟ ในวัย 43 ปี ซึ่งอยู่ในสภาพถูกแขวนคออยู่ในห้องพักของโรงแรม ณ ค่ายฝึกในเมืองโพเรค ประเทศโครเอเชีย ภายหลังจากตำรวจโครเอเชียตรวจสอบสถานที่เกิดเหตุ ก็ไม่ได้พบหลักฐานการก่อเหตุฆาตกรรมแต่อย่างใด โดยได้สรุปเหตุการณ์นี้ว่าเป็นการฆ่าตัวตาย

**ความสำเร็จในการทำหน้าที่ผู้ฝึกสอน**
โอมิชกา (โอมส์)- เหรียญทองแดง จากรายการรัสเซียคัพ 2009
ดีนาโม (คราสโนดาร์)- เหรียญทองแดง จากรายการชิงแชมป์รัสเซีย 2010/2011- เหรียญเงิน จากรายการรัสเซียคัพ 2010- เหรียญทองแดง จากรายการรัสเซียคัพ 2011- เหรียญเงิน จากรายการ ซีอีวีคัพ 2010/2011
ดีนาโมมอสโก- เหรียญเงิน จากรายการชิงแชมป์รัสเซีย 2011/2012
ทีมนักเรียนหญิงรัสเซีย- เหรียญทองแดง จากกีฬามหาวิทยาลัยโลกฤดูร้อน 2011

**อ้างอิง**
หมวดหมู่:บุคคลจากดินแดนฮาบารอฟสค์
หมวดหมู่:นักวอลเลย์บอลชายชาวรัสเซีย
หมวดหมู่:ผู้ฝึกสอนวอลเลย์บอลชาวรัสเซีย
หมวดหมู่:ผู้ฝึกสอนทีมชาติ
หมวดหมู่:ผู้ฆ่าตัวตายด้วยการแขวนคอ
หมวดหมู่:ผู้ฆ่าตัวตายในประเทศโครเอเชีย
อูว์โก โยริส

อูว์โก โยริส (Hugo Lloris; เกิด 26 ธันวาคม ค.ศ. 1986) เป็นนักฟุตบอลชาวฝรั่งเศส ปัจจุบันเล่นในตำแหน่งผู้รักษาประตูให้กับลอสแอนเจลิสในเมเจอร์ลีกซอกเกอร์ และฟุตบอลทีมชาติฝรั่งเศส

**อ้างอิง**

**แหล่งข้อมูลอื่น**
 last=Lloris- Hugo Lloris-  Hugo Lloris Soccernet Profile date=2009-12-01  at ESPN.
หมวดหมู่:นักฟุตบอลชาวฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นโอเฌเซ นิส
หมวดหมู่:ผู้เล่นออแล็งปิกลียอแน
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศฟุตบอลโลก
หมวดหมู่:กัปตันในชุดชนะเลิศฟุตบอลโลก
หมวดหมู่:ผู้เล่นในชุดชนะเลิศยูฟ่าเนชันส์ลีก
หมวดหมู่:บุคคลจากนิส
การเลี่ยงภาษี

การเลี่ยงภาษี เป็นขั้นตอนการลดภาษีที่ต้องจ่ายที่ถูกต้องตามกฎหมาย ซึ่งจะคล้ายกับขั้นตอนการลดหย่อนภาษี แต่จะไม่เหมือนกับการหนีภาษีที่เป็นการเจตนาไม่จ่ายภาษีซึ่งเป็นการกระทำที่ผิดกฎหมาย

**วิธีการ**
 ในบางประเทศมีกฎว่าผู้เสียภาษี จ่ายเฉพาะภาษีที่เกิดจากรายได้ภายในประเทศเท่านั้น ในกรณีนี้สามารถเลี่ยงภาษีได้โดยการโอนรายได้ หรือสินทรัพย์ไปยังประเทศที่ไม่มีภาษีรายได้ หรือที่อัตราภาษีต่ำ

**อ้างอิง**

**ดูเพิ่ม**
 การหนีภาษี
แขวงทุ่งครุ

ทุ่งครุ เป็นท้องที่การปกครองระดับแขวงหนึ่งในสองแห่งของเขตทุ่งครุ กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย

**ที่ตั้งและอาณาเขต**
แขวงทุ่งครุมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับแขวงบางมด (เขตทุ่งครุ) มีคลองราชพฤกษ์ คลองอ้อมจาก คลองตาโซะ และคลองสะพานควายเป็นเส้นแบ่งเขต - ทิศตะวันออก ติดต่อกับตำบลบางพึ่ง ตำบลบางครุ และตำบลบางจาก (อำเภอพระประแดง จังหวัดสมุทรปราการ) มีลำรางสาธารณะ คลองขุดเจ้าเมือง และคลองรางใหญ่เป็นเส้นแบ่งเขต - ทิศใต้ ติดต่อกับตำบลในคลองบางปลากดและตำบลบ้านคลองสวน (อำเภอพระสมุทรเจดีย์ จังหวัดสมุทรปราการ) มีคลองบางจาก คลองกะออมใน คลองท่าเกวียน คลองตาสน และคลองกะออมเป็นเส้นแบ่งเขต - ทิศตะวันตก ติดต่อกับแขวงท่าข้าม (เขตบางขุนเทียน) มีคลองรางแม่น้ำและคลองบางมดเป็นเส้นแบ่งเขต

**การคมนาคม**
ถนนสายหลักในพื้นที่แขวงทุ่งครุ ได้แก่- ถนนประชาอุทิศ- ถนนกาญจนาภิเษก
ส่วนถนนสายรองและทางลัด ได้แก่- ถนนครุใน- ถนนเลียบวงแหวน - ซอยประชาอุทิศ 69 - ซอยประชาอุทิศ 90 

**อ้างอิง**
ทุ่งครุ
แขวงบางปะกอก

บางปะกอก เป็นท้องที่การปกครองระดับแขวงหนึ่งในสองแห่งของเขตราษฎร์บูรณะ กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย

**ที่ตั้งและอาณาเขต**
แขวงบางปะกอกมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับแขวงบางมด แขวงจอมทอง (เขตจอมทอง) แขวงดาวคะนอง (เขตธนบุรี) แขวงบางคอแหลม และแขวงบางโคล่ (เขตบางคอแหลม) มีถนนสุขสวัสดิ์ คลองดาวคะนอง และแนวกึ่งกลางแม่น้ำเจ้าพระยาเป็นเส้นแบ่งเขต- ทิศตะวันออก ติดต่อกับแขวงราษฎร์บูรณะ (เขตราษฎร์บูรณะ) มีแนวเส้นตรงจากปากคลองราษฎร์บูรณะและคลองราษฎร์บูรณะเป็นเส้นแบ่งเขต- ทิศใต้ ติดต่อกับแขวงบางมด (เขตทุ่งครุ) มีคลองตาเทียบและลำรางสาธารณะเป็นเส้นแบ่งเขต- ทิศตะวันตก ติดต่อกับแขวงบางมด (เขตจอมทอง) มีคลองกอไผ่ขวด คลองยายจำปี และคลองบางปะแก้วเป็นเส้นแบ่งเขต

**การคมนาคม**
ถนนสายหลักในพื้นที่แขวงบางปะกอก ได้แก่- ถนนสุขสวัสดิ์- ถนนราษฎร์บูรณะ- ทางพิเศษเฉลิมมหานคร
ส่วนถนนสายรองและทางลัด ได้แก่- ถนนราษฎร์พัฒนา- ซอยสุขสวัสดิ์ 13- ถนนจอมทองบูรณะ

**อ้างอิง**
บางปะกอก
ฮาน่า ลีวิส

ฮาน่า ลีวิส (เกิด 17 พฤษภาคม พ.ศ. 2535) ชื่อเล่น ฮาน่า เป็นนักแสดงและนางแบบลูกครึ่งไทย-อังกฤษ สังกัดสถานีโทรทัศน์สีกองทัพบกช่อง 7 และเป็นเจ้าของตำแหน่งมิสทีนไทยแลนด์ 2010

**ประวัติ**
ฮาน่า เกิดที่อำเภอนาแก จังหวัดนครพนม จากพ่อของเธอซึ่งเป็นชาวอังกฤษ ส่วนมารดานั้นเป็นชาวไทย ที่มาสำหรับชื่อฮาน่านั้น ฮาน่า” มาจากภาษาญี่ปุ่นที่แปลไทยว่า “ดอกไม้” เพราะคุณแม่ของฮาน่ามีชื่อว่า “ดอกไม้” ก็ตั้งชื่อที่มีความหมายเหมือนกันให้เป็นชื่อของเธอ สำเร็จ​การศึกษาระดับปริญญาตรี คณะนิเทศศาสตร์ สาขาโฆษณาและประชาสัมพันธ์ มหาวิทยาลัยเกริก ปีการศึกษา 2560 และสำเร็จ​การศึกษาระดับปริญญาโท หลักสูตรปรัชญาดุษฎีบัณฑิต และหลักสูตรสารสนเทศศาสตรมหาบัณฑิต สาขาวิชาเทคโนโลยีสื่อสังคม มหาวิทยาลัยรังสิต
ฮาน่าเข้าสู่วงการบันเทิงจากการประกวดมิสทีนไทยแลนด์ ปี 2553 โดยเป็นผู้ชนะการประกวดในปีนั้น หลังจากนั้นฮาน่าได้เซ็นสัญญาเข้าเป็นนักแสดงสังกัดช่อง 7 จากนั้นฮาน่าก็มีผลงานเรื่องแรกคือ ร้อยเล่ห์เสน่ห์ลวง รับบท ธาริน ในปี 2556
ปัจจุบันถูกนักแสดงรุ่นพี่ อ๊อฟ ชนะพล สัตยา ขอแต่งงาน เมื่อวันที่ 3 มิถุนายน พ.ศ. 2567
ในวันที่ 2 พฤศจิกายน พ.ศ. 2567 ฮาน่า กับ อ๊อฟ ชนะพล สัตยา ได้เข้าพิธีหมั้นตามประเพณีอีสาน ด้วยการบายศรีสู่ขวัญ เป็นการทำพิธีแบบเรียบง่าย ณ Misstar Cafe by Davika

**ผลงานการแสดง**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

**ละครสั้น**
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

**ผลงานพิธีกร**

**ออนไลน์**
 พ.ศ. 2561 : Ep.1 ฮาน่า มุกดา พลอย ทางช่อง YouTube : PHM Channel ร่วมกับ รัญดภา มันตะลัมพะ, มุกดา นรินทร์รักษ์

**รางวัล**
 มิสทีนไทยแลนด์ 2010 (2553)- รางวัลพิเศษ Miss i-mobile จากเวที มิสทีนไทยแลนด์ 2010 (2553)- รางวัลนาคราชอวอร์ด ครั้งที่ 4 สาขา ราชินีบู้หญิงยอดเยี่ยม  จากละคร กุหลาบเกราะเพชร (2562)- มายามหาชนอวอร์ดส์ 2019 สาขา Female Rising Star ดาราหญิงมาแรง จากละคร กุหลาบเกราะเพชร

**อ้างอิง**

**แหล่งข้อมูลอื่น**
 hanalewis
หมวดหมู่:บุคคลจากอำเภอนาแก
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:ชาวไทยเชื้อสายอังกฤษ
หมวดหมู่:มิสทีนไทยแลนด์
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงสังกัดช่อง 7
หมวดหมู่:นางงามไทย
หมวดหมู่:พุทธศาสนิกชนชาวไทย
ดอกไม้ (เพลง)

ดอกไม้ เป็นเพลงที่มีเนื้อร้องมาจากบทกวี "ดอกไม้จะบาน" ในกวีนิพนธ์ของ จิระนันท์ พิตรปรีชา เรื่อง ใบไม้ที่หายไป : กวีนิพนธ์แห่งชีวิต ซึ่งได้รับรางวัลวรรณกรรมสร้างสรรค์ยอดเยี่ยมแห่งอาเซียน ขับร้องเพลงครั้งแรกโดย สุชาติ ชวางกูร

**ผู้ขับร้อง**
เพลงดอกไม้ได้นำไปร้องโดยมีรายนามผู้ขับร้อง ดังนี้

**อ้างอิง**
หมวดหมู่:เพลงไทย
เบญจวรรณ วนิชจิวพันธ์

เบญจวรรณ วนิชจิวพันธ์ อ้อ เป็นนักพากย์ชาวไทย เป็นชาวสุพรรณบุรีโดยกำเนิด ผ่านการอบรมจากสมาคมนักพากย์แห่งประเทศไทย และมีชื่อจากบทบาทยุย ฮิราซาวะ (Yui Hirasawa) ใน เค-อง! (K-On!), คิริโนะ โคซะกะ (Kirino Kōsaka) ใน โอะเระอิโมะ (Oreimo) และคิม บย็อล (Kim Byeol) ใน ป๊ะป๋าขาโจ๋ โอ๊ะโอ๋เบบี้ (Baby & Me)
ปัจจุบัน ทำงานประจำอยู่ที่เอ็ม พิคเจอร์ส กับโรส และทำงานให้แก่บริษัทอื่นบ้าง เช่น เดกซ์, แอนิแมกซ์, โมเดิร์นไนน์ทีวี และเคยพากย์ในทีมพากย์อินทรีมาก่อน

**ผลงาน**

**อนิเมะชุด**

**โทคุซัทสึ**
 ชินเคนเจอร์ (โรส) รับบทเป็น ฮานาโอริ โคโตฮะ/ชินเคนเยลโล่- โกไคเจอร์ (โรส) รับบทเป็น ไอม์ เดอ ฟามิว/โกไคพิงค์- TOMICA ฮีโร่ เรสคิวฟอร์ซ (โรส) รับบทเป็น ชิราคิ จูริ/R-4

**เน็ตฟลิกซ์**
 ริค แอนด์ มอร์ตี้ (วอร์เนอร์บราเธอส์) รับบทเป็น เบธสมิธ (แม่ของมอร์ตี้ และ ซัมเมอร์) 

**อื่น ๆ**
 ป๊ะป๋าขาโจ๋ โอ๊ะโอ๋เบบี้ (เอ็ม พิคเจอร์ส) รับบทเป็น คิม บย็อล- ศึกเทพมังกรพิภพสมุทร (เอ็ม พิคเจอร์ส) รับบทเป็น เทนาร์- สาวน้อยมหัศจรรย์ (เอ็ม พิคเจอร์ส) รับบทเป็น เจ้าหญิงไดอานาแห่งเทมีสกีรา
หมวดหมู่:นักพากย์ชาวไทย
หมวดหมู่:นักพากย์การ์ตูนชาวไทย
หมวดหมู่:ผู้ให้ความบันเทิงจากจังหวัดสุพรรณบุรี
ยูรี เกลแมน

ยูรี เกลแมน (Yury Gelman; 13 ตุลาคม ค.ศ. 1955 — ) เป็นผู้ฝึกสอนฟันดาบสากลให้แก่ทีมชาติสหรัฐอเมริกาสามสมัย (ซิดนีย์, เอเธนส์ และปักกิ่ง) รวมถึงเป็นผู้ฝึกสอนกระบี่ทีมชาติชาย และเป็นหัวหน้าผู้ฝึกสอนฟันดาบสากลให้แก่แชมป์ NCAA 2001 อย่างมหาวิทยาลัยเซนต์จอห์น
ยูรี เกลแมน เป็นผู้ก่อตั้งศูนย์ฟันดาบแมนฮัตตัน ในนครนิวยอร์กมาเป็นระยะเวลากว่าสิบห้าปี โดยยูรีได้จัดเตรียมนักเรียน 22 คนสำหรับทีมชาติสหรัฐอเมริกา
สำหรับทีมชาติสหรัฐฯ ภายใต้การนำของยูรี ส่งผลให้นักฟันดาบของเขาชนะรายการเยาวชนชิงแชมป์โลกที่กดัญสก์ 2001, ทีมแกรนด์ไพร์ซ 2004, อันดับ 4 ของกีฬาโอลิมปิกในกรุงเอเธนส์, อันดับ 5 ชิงแชมป์โลกรุ่นใหญ่ที่ไลพ์ซิจ 2005 และเมื่อเร็วๆนี้ในการสร้างผลงานเหรียญเงินในโอลิมปิกฤดูร้อน 2008 ที่กรุงปักกิ่ง (คีธ สมาร์ท, ทิม มอร์เฮาส์, เจมส์ วิลเลียม, เจสัน โรเจอร์ส)
ในการแข่งขันเยาวชนชิงแชมป์โลก 2001 นักเรียนของยูรีอย่าง อีวาน ลี และ ทิม ฮากาเมน ต่างก็เป็นคนแรกที่นำเหรียญทองสู่สหรัฐอเมริกา
ชื่อของโค้ชยูรี เกลแมน ได้รับการจารึกไว้ในหอเกียรติยศฟันดาบสากลสหรัฐฯ ณ วันที่ 10 กรกฎาคม ค.ศ. 2010 ในรายการ ซัมเมอร์เนชันแนลแชมเปี้ยนชิป ที่แอตแลนตา

**อ้างอิง**

**แหล่งข้อมูลอื่น**
  Manhattan Fencing-  Biographical data of Yury Gelman
หมวดหมู่:กีฬาฟันดาบในโอลิมปิกฤดูร้อน
หมวดหมู่:ผู้ฝึกสอนฟันดาบสากลชาวอเมริกัน
การดวลลูกโทษ

ภาพ:Philipp Lahm Petr Cech penalty kick Champions League Final 2012.jpg|thumb|250px|ฟิลลิพ ลาห์ม ของไบเอิร์นมิวนิก ดวลลูกโทษกับ แปเตอร์ แช็ค ผู้รักษาประตูของเชลซี ในการแข่งขันยูฟ่าแชมเปียนส์ลีก ฤดูกาล 2012–13 นัดชิงชนะเลิศ
การดวลลูกโทษ (Penalty shoot-out) คือการยิงประตูจากจุดโทษ เริ่มต้นในปี ค.ศ. 1970 ในกติกาฟุตบอล เป็นวิธีการตัดสินวิธีสุดท้ายเพื่อให้ทีมใดทีมหนึ่งผ่านเข้าสู่รอบถัดไปในการแข่งขันฟุตบอล (หรือตัดสินผู้ชนะการแข่งขัน) ในเกมแพ้คัดออก หากมีการเสมอกันในช่วงต่อเวลาพิเศษ การดวลจุดโทษมีความแตกต่างจากการยิงลูกโทษซึ่งเป็นส่วนหนึ่งของการเล่นในการแข่งขัน โดยการดวลลูกโทษจะเริ่มต้นโดยผู้ยิงฝ่ายละ 5 คน สลับกันยิงลูกโทษ โดยถ้าไม่สามารถตัดสินกันได้ให้มีการยิงต่อไปเรื่อย ๆ จนกว่าจะได้ผู้ชนะ
โดยการดวลลูกโทษที่ยาวนานที่สุด ได้รับการบันทึกไว้เป็นสถิติโลก เกิดขึ้นเมื่อปี ค.ศ. 2005 ในการแข่งขันรายการนามิเบียนคัพ ของประเทศนามิเบีย ซึ่งเป็นการแข่งขันกันระหว่าง เคเคพาเลส กับ เดอะซีวิก ผลปรากฏว่าเคเคพาเลสเอาชนะไปได้ 17–16 ซึ่งเท่ากับว่าทั้งสองสโมสรยิงจุดโทษพลาดกันถึงคนละ 15 ครั้งเลยทีเดียว
ในกลางปี ค.ศ. 2017 สหพันธ์ฟุตบอลยุโรป (UEFA) ได้ทดลองการใช้การยิงจุดโทษตัดสินแบบใหม่ เรียกว่า "เอบีบีเอ" (ABBA) โดยให้ผู้เล่นจากสโมสรแรกยิงไปก่อน จากนั้นผู้เล่นของอีกสโมสรจะทำการยิงติดต่อกันได้ถึง 2 คน จากนั้นจึงย้ายกลับมาเป็นสโมสรแรกอีก 2 คน และสลับกันสโมสรละ 2 คนแบบนี้ไปเรื่อย ๆ จนกว่าจะมีผู้ชนะ ซึ่งมีรูปแบบคล้ายกับการเล่นไทเบรกในกีฬาเทนนิส  โดยยูฟ่าได้นำเอาวิธีการแบบนี้มาทดลองใช้ครั้งแรกในฟุตบอลอังกฤษ คือ การแข่งขันคอมมิวนิตีชีลด์ 2017 ก่อนเปิดพรีเมียร์ลีก ฤดูกาล 2017–18 ระหว่าง อาร์เซนอล แชมป์เอฟเอคัพ กับ เชลซี แชมป์พรีเมียร์ลีก ผลการแข่งขันปรากฏว่า อาร์เซนอลเป็นฝ่ายชนะไป 4–1 หลังจากการแข่งขันในเวลาปกติ (และรวมทดเวลาบาดเจ็บไปอีก 5 นาที) เสมอกันที่ 1–1  โดยทางยูฟ่าอ้างเรื่องผลการศึกษาพบว่า สโมสรแรกที่ยิงเข้านั้นจะมีโอกาสชนะมากถึงร้อยละ 60  ดังนั้นจึงเปลี่ยนใหม่ให้การแข่งขันมีลุ้นและตื่นเต้นกว่าเดิม แต่ทว่าก็มีเสียงวิจารณ์ถึงความไม่เหมาะสม บ้างก็อ้างว่าไม่สนุก ไม่ทำให้ได้ลุ้นกันจริง 

**อ้างอิง**

**แหล่งข้อมูลอื่น**
หมวดหมู่:กติกาฟุตบอล
หมวดหมู่:คำศัพท์ฟุตบอล
รีการ์ดู ปึไรรา (นักฟุตบอลเกิด พ.ศ. 2519)

รีการ์ดู อาลึชังดรึ มาร์ติงส์ ซูวารึช ปึไรรา (Ricardo Alexandre Martins Soares Pereira) เรียกสั้น ๆ ว่า รีการ์ดู เกิดเมื่อวันที่ 11 กุมภาพันธ์ ค.ศ. 1976 เป็นอดีตนักฟุตบอลอาชีพชาวโปรตุเกส เล่นในตำแหน่งผู้รักษาประตู
เขาใช้เวลาในการเช่นฟุตบอลอาชีพกับโบอาวิชตาและสปอร์ติงลิสบอนเป็นส่วนใหญ่ และได้ช่วยให้ทีมชนะเลิศในปรีไมราลีกา เขาลงแข่งมากกว่า 150 นัด (นัดแข่งทางการ) ช่วยให้ทีมชนะพอร์ชุกีสคัป เมื่อเขาอายุ 30 ปีเศษ ย้ายไปอยู่กับเรอัลเบติส
รีการ์ดูลงแข่งในทีมชาติในฟุตบอลโลก 2 ครั้ง และฟุตบอลชิงแชมป์แห่งชาติยุโรปอีก 3 ครั้ง เป็นที่จดจำในการนำทีมเข้าสู่รอบตัดสินฟุตบอลยูโร 2004
หมวดหมู่:ผู้รักษาประตูฟุตบอล
หมวดหมู่:นักฟุตบอลชาวโปรตุเกส
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในลาลิกา
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:บุคคลจากเขตซึตูบัล
หมวดหมู่:นักฟุตบอลทีมชาติโปรตุเกส

ปโปรตุเกส
หมวดหมู่:นักฟุตบอลชายชาวโปรตุเกส
หมวดหมู่:ฟุตบอลทีมชาติโปรตุเกส
อิแมนิวเอล สจวร์ต

อิแมนิวเอล สจวร์ต (Emanuel Steward) เทรนเนอร์มวยสากลที่มีชื่อเสียงระดับโลกชาวอเมริกัน เจ้าของค่ายมวย "ครองก์ยิม" ที่มีชื่อเสียง

**ประวัติ**
อิแมนิวเอล สจวร์ต เกิดเมื่อวันที่   7 กรกฎาคม พ.ศ. 2487 ที่บอททอม ครีก รัฐเวสต์เวอร์จิเนีย  เมื่ออายุได้ 12 ปี ได้ย้ายมาอยู่ที่ดีทรอยต์ ในรัฐมิชิแกน พร้อมกับแม่  โดยพำนักอยู่ที่บริวสเตอร์ รีครีเอชัน เซ็นเตอร์ ซึ่งมี โจ หลุยส์ และ เอดดี ฟัตช์ ซ้อมอยู่บ่อยขึ้นเรื่อย ๆ และได้เริ่มชกมวยสากลสมัครเล่นที่นั่น
โดยที่สจวร์ตมีสถิติชกมวยสากลสมัครเล่นชนะ 94 ครั้ง แพ้ 3 ครั้ง รวมทั้งคว้าแชมป์ทัวร์นาเมนต์นวมทองแห่งชาติปี พ.ศ. 2506  รุ่นแบนตัมเวทมาได้ด้วย
สจวร์ตมีความสนใจในการฝีกสอนนักมวยสากลสมัครเล่นหลังจากนั้น แต่ด้วยสภาพการเงินของครอบครัวทำให้จำเป็นต้องหางานที่มีรายได้อย่างสม่ำเสมอมั่นคงทำ โดยทำงานเป็นช่างไฟฟ้าอยู่พักหนึ่ง
ในปี พ.ศ. 2514 สจวร์ต นำ เจมส์ สจวร์ต น้องชายวัย 15 ปีมาที่ครองก์ยิม หรือครองก์ รีครีเอชัน เซ็นเตอร์ ซึ่งอยู่ในบริเวณใกล้เคียงกัน และสจวร์ตได้ทำหน้าที่เป็นโค้ชแบบพาร์ตไทม์ให้กับที่นั่น
ครองก์ยิมเป็นที่รู้จักมากขึ้นเรื่อย ๆ ว่ามีนักมวยสมัครเล่นฝีมือดีอยู่มากมาย อีมานูเอล สจวร์ต จึงมีโอกาสฝีกสอนนักมวยสมัครเล่นชั้นนำของชาติหลายคน ก่อนสจวร์ตได้หันมาฝีกสอนนักมวยอาชีพฝีมือระดับแชมเปี้ยนมากมายในเวลาต่อมา เป็นการต่อยอดจากความสำเร็จในการฝึกสอนนักมวยสมัครเล่น
โดย ฮิลเมอร์ เคนตี ได้กลายเป็นแชมเปี้ยนโลกมวยสากลอาชีพคนแรกจากการฝึกสอนของอิแมนิวเอล สจวร์ต ในปี พ.ศ. 2523
อิแมนิวเอล สจวร์ต   ได้ฝึกสอนนักมวยหลายคน ที่เป็นนักมวยที่มีชื่อเสียงและฝีมือดีระดับโลกหลายต่อหลายคน อาทิ ออสการ์ เดอ ลา โฮยา, ฆูลิโอ เซซาร์ ชาเบซ, มิเกล กอตโต, มิเกล อังเฆล กอนซาเลซ, นาซีม ฮาเหม็ด, วลาดิเมียร์ คลิทช์โก, อีแวนเดอร์ โฮลีฟิลด์, เลนน็อก ลูอิส โดยเฉพาะอย่างยิ่งกับ โธมัส เฮิร์นส์ ที่ถือได้ว่าเป็นนักมวยที่สจวร์ตฝึกสอนมาตั้งแต่ต้น และเป็นแชมป์โลก 5 รุ่น และ 6 รุ่นคนแรกของโลก และเป็นหนึ่งในสี่ทหารเสือแห่งรุ่นกลางในยุคทศวรรษที่ 80 ซึ่งนับว่าเป็นนักมวยที่สร้างชื่อเสียงให้แก่สจวร์ตและครองก์ยิมเป็นอย่างยิ่ง
สจวร์ตถูกเสนอชื่อเข้าหอเกียรติยศกีฬามวยระหว่างประเทศ  และหอเกียรติยศมวยโลก จากผลงานอันยอดเยี่ยมในฐานะเทรนเนอร์และผู้บรรยายมวยระดับชั้นนำของโลก
อีมานูเอล สจวร์ต ถึงแก่กรรมเมื่อวันที่ 25 ตุลาคม พ.ศ. 2555 ที่โรงพยาบาลในนครชิคาโก ด้วยอาการแทรกซ้อนหลังการผ่าตัดอวัยวะภายในช่องท้อง ด้วยอายุ 68 ปี

**อ้างอิง**

**แหล่งข้อมูลอื่น**
 เว็บไซต์ค่ายครองก์ยิม  date=2012-09-03 - ประวัติจาก boxrec.com 
2555
หมวดหมู่:ชาวอเมริกันเชื้อสายแอฟริกา
หมวดหมู่:ผู้ฝึกสอนมวยสากล
หมวดหมู่:นักมวยสากลสมัครเล่นชาวอเมริกัน
หมวดหมู่:บุคคลจากดีทรอยต์
หมวดหมู่:นักฟุตบอลทีมชาติเม็กซิโก

มเม็กซิโก
หมวดหมู่:นักฟุตบอลชาวเม็กซิโก
หมวดหมู่:ฟุตบอลทีมชาติเม็กซิโก
เกาะหลีเป๊ะ

หาดซันเซ็ท
เกาะหลีเป๊ะ หรือ เกาะลีเป๊ะ เป็นเกาะกลางทะเลอยู่ในเขตตำบลเกาะสาหร่าย อำเภอเมืองสตูล จังหวัดสตูล อยู่ทางตอนใต้ของเกาะอาดัง ห่างจากแผ่นดินของจังหวัดสตูล 85 กิโลเมตร เขตอำนาจการควบคุมของอุทยานแห่งชาติหมู่เกาะตะรุเตาในจังหวัดสตูล เป็นชายหาดบนเกาะที่อุดมไปด้วยท้องทะเลที่สดใสสะอาด สวยงาม เป็นเกาะที่เงียบสงบ และมีน้ำที่ตื้นเขิน จุดเด่นของทางเกาะหลีเป๊ะ คือ ความเป็นธรรมชาติของปะการังรายล้อมรอบเกาะ มีเวิ้งอ่าวที่สวยงาม หาดทรายละเอียดนิ่มนวลขาวเหมือนแป้ง เกาะหลีเป๊ะ มีชายหาดที่สำคัญ ๆ อยู่ 4 หาด ได้แก่
หาดพัทยา ซึ่งอยู่ทางตอนใต้ของเกาะหลีเป๊ะ เป็นเกาะที่นักท่องเที่ยวนิยมเดินทางไปมากที่สุด
หาดซันไรท์ อยู่ทางทิศตะวันออกของเกาะหลีเป๊ะ ใกล้ ๆ กับหมู่บ้านชาวเล
หาดคาร์มา อยู่ทางตอนเหนือ ซึ่งหันหน้าเข้ากับเกาะอาดัง
หาดซันเซ็ท อยู่ทางทิศตะวันตก ซึ่งหันหน้าเข้ารับแสงของพระอาทิตย์ ตามชื่อของหาด
เกาะหลีเป๊ะ เป็นเกาะที่มีความกว้างระหว่างหัวเกาะไปถึงท้ายเกาะประมาณ 3 กิโลเมตร จัดเป็นเกาะขนาดเล็ก ถือเป็นเกาะที่อยู่สุดท้ายทางตอนใต้ของช่องแคบมะละกาของไทย เนื่องจากพื้นที่ถัดไปคือทะเลสากลที่เชื่อมกับทะเลของประเทศเพื่อนบ้าน คือ มาเลเซีย

**อ้างอิง**

**แหล่งข้อมูลอื่น**
หลีเป๊ะ
หลีเป๊ะ
หมวดหมู่:อุทยานแห่งชาติตะรุเตา